Likumprojekts

**Par Starptautiskās tiesas jurisdikcijas atzīšanu**

**1. pants.** Likuma mērķis ir atzīt Apvienoto Nāciju Organizācijas ietvaros izveidotās Starptautiskās tiesas obligāto jurisdikciju saskaņā ar Starptautiskās tiesas Statūtu 36. panta otro daļu.

**2. pants.** Ministru kabinets izstrādā Starptautiskās tiesas Statūtos noteikto deklarāciju un iesniedz to Apvienoto Nāciju Organizācijas Ģenerāl­sekretariātam.

**3. pants.** Deklarācijā ietver šādus nosacījumus Starptautiskās tiesas jurisdikcijas ierobežošanai un īstenošanai:

1) atsauce uz Latvijas Republikas valstisko nepārtrauktību;

2) citu saistošu starptautisko strīdu risināšanas līdzekļu izmantošana un starptautiskajos līgumos paredzēto strīdu risināšanas mehānismu prioritāte;

3) tādas obligātās jurisdikcijas neatzīšana, ko prasītājs atzinis tikai konkrēta strīda risināšanai;

4) laika ietvari jurisdikcijas īstenošanai;

5) nacionālās drošības interešu aizsardzība saistībā ar bruņoto spēku uzņemšanu un nosūtīšanu uz ārvalstīm;

6) prasītāja pienākums laikus informēt Latvijas Republiku par nodomu vērsties pret to Starptautiskajā tiesā;

7) iespēja jebkurā laikā atsaukt vai veikt grozījumus deklarācijā.

**4. pants.** Latvijas interešu pārstāvību Starptautiskajā tiesā īsteno Ministru kabineta pilnvarots pārstāvis.

**5. pants.** Koordinējošā iestāde jautājumos, kas saistīti ar Starptautisko tiesu, ir Ārlietu ministrija.

Likums stājas spēkā nākamajā dienā pēc tā izsludināšanas.

Ārlietu ministrs

Edgars Rinkēvičs